Klovainių IV karjeras

Klovainių IV karjeras – karjero tvenkinys Lietuvoje, Pakruojo rajone, Klovainių miestelio pietrytiniame pakraštyjemaps.lt duomenys. Sudarytas išeksploatavus dolomito išteklius ir prisipildžius vandens. Tvenkinį sudaro 2 lygiagrečios beveik vienodo dydžio dalys, sujungtos siauru – vos 10 m sąsiauriu. Tvenkinio ilgis iš vakarų į rytus – 0,57 km, plotis – iki 0,39 km. Altitudė 58,4 m. Krantai neaukšti, vietomis apaugę medžiais. Pietinė tvenkinio dalis užpelkėjusi. Pietuose įteka, o šiaurėje išteka į šalia esantį Klovainių III karjerą Ramytės upė (Daugyvenės intakas). Vakaruose telkšo Klovainių I karjeras, pietuose – Klovainių V karjeras, rytuose ir šiaurės rytuose auga miškeliai.

 Šaltiniai 

Kategorija:Pakruojo rajono tvenkiniai